Праект разлічаны на 4 гады, і на першым этапе ў яго ўключацца каля 60 сельскіх школ Беларусі, Украіны і Малдовы. У нашай краіне пакуль пад увагу арганізатараў падпалі школы толькі Міншчыны, Гомельшчыны і Віцебшчыны. Ва Украіне — Чарнігаўскай, Кіеўскай і Жытомірскай абласцей, у Малдове — раёны Штэфан-Вода і Крыўляны. У далейшым да іх будуць далучацца зацікаўленыя сельскія школы іншых рэгіёнаў, а ў будучыні — і іншых краін Усходняга партнёрства.